Video: SA maak skoonskip tydens WêreldkoorspeleFoto: World Choir Games, Facebook Die derde en laaste toekenningseremonie van die 10de Wêreldkoorspele het Saterdagaand in die Moreleta-kerk in Pretoria plaasgevind. Deelnemers kon ook ŉ kleurvolle nasiesparade en afsluitingseremonie geniet. Die volgende Wêreldkoorspele vind in 2020 in Vlaandere, België plaas. Dié kompetisie word gesien as die Olimpiese Spele van koorsang, en dit was die eerste keer dat dié internasionale kompetisie in ŉ Afrika-land plaasvind. Die kompetisie is van 4 tot 14 Julie gehou. Altesaam 16 000 sangers in 300 kore uit 60 verskillende lande het vir dié kompetisie byeengekom. Kore van Suid-Afrika het skoonskip gemaak in die kompetisie en spog met 76 medaljes. China is in die tweede plek met 25 medaljes en Rusland vat 17 medaljes huis toe. Hiermee die wenners in die ope- en kampioenskapkompetisie: C1 – Jong kinderkore Durbanville Primary School Choir van Suid-Afrika onder leiding van by Anne-Marie Dippenaar C6 – Universiteit- en kollegekore The Aeolians van Oakwood University van die VSA onder leiding van Jason Max Ferdinand C8 – Gemengde kamerkore ONE Chamber Choir van Singapoer onder leiding van Ai Hooi Lim C10 – Vroulike kamerkore Cantus van Noorweë onder leiding van Tove Ramlo-Ystad C23 – Pop-kore Dekoor Close Harmony van Nederland onder leiding van Christoph Mac-Carty C26 – Folklore met begeleiding COTA Youth Choir Namibia van Namibië onder leiding van Fanie Dorfling Mees onlangse kategoriewenners: O1 – Jong kinderkore Eversdal Primary School Choir van Suid-Afrika onder leiding van Madri Gerber O6 – Universiteit- en kollegekore UP Onderstepoort Community Choir van Suid-Afrika onder leiding van Edwin Mitas O8 – Gemengde kamerkore Molen Kórus van Suid-Afrika onder leiding van Kobus Venter en Loretté du Toit O12 – Mans-kamerkore Drakenberg Old Boys’ Choir van Suid-Afrika onder leiding van Herman Swanepoel O26 – Folklore met begeleiding Bao Lai Junior High School Choir van Chinese Taipei onder leiding van Chun-Chi Chen ŉ Volledige lys van wenners vir die 10de Wêreldkoorspele is hier beskikbaar. Die insetsel is deur eNCA vervaardig.